מת'יו פרי

פרי ב-2007
מת'יו לנגפורד פרי (באנגלית: Matthew Langford Perry; 19 באוגוסט 1969 – 28 באוקטובר 2023) היה שחקן וקומיקאי קנדי-אמריקאי שהיה מועמד לפרס גלובוס הזהב ולחמישה פרסי אמי. הוא מוכר בעיקר בשל גילום דמותו של צ'נדלר בינג בקומדיית המצבים המצליחה "חברים", מתפקידו כרון קלארק בסרט "מורה לחיים" ומסרטי "ללכת על הכל".

== ביוגרפיה ==
פרי נולד בוויליאמסטאון, מסצ'וסטס, ארצות הברית למשפחה נוצרית. אימו, סוזן מרי מוריסון (בעבר לנגפורד) היא עיתונאית קנדית שהייתה מזכירת עיתונות של ראש ממשלת קנדה פייר אליוט טרודו. אביו, ג'ון בנט פרי, הוא שחקן ודוגמן לשעבר אמריקאי. למת'יו אחות ששמה מרי פרי.

הוריו התגרשו לפני שחגג שנה, ואימו נישאה בשנית לעיתונאי הקנדי קית' מוריסון. הוא גדל והתחנך באוטווה שבקנדה עם אימו (למעט תקופה קצרה בטורונטו ובמונטריאול). למד בבית הספר הציבורי רוקקליף פארק, יחד עם ראש ממשלת קנדה ג'סטין טרודו, ובאשברי קולג'.<ref></ref><ref></ref> כשפרי היה בגן הוא איבד חלק מהאמה בידו הימנית כתוצאה מתאונת טריקת דלת. בילדותו החל פרי לשחק טניס והיה לשחקן צעיר מדורג.<ref></ref><ref name=":0"></ref>

בגיל 15 הוא עבר להתגורר עם אביו בלוס אנג'לס, והחל לנסות לעבוד במשחק. הוא למד בבית הספר באקלי בשרמן אוקס וסיים את לימודיו ב-1987.<ref name=":0" /><ref></ref> בגיל 16 הוא התארח בקומדיית המצבים "סמוך על צ'ארלס" של רשת CBS.

לאחר סיום לימודיו, הוא שיחק בתפקיד צ'אז ראסל בתוכנית הטלוויזיה "Second Chance". לאחר 13 פרקים, "Second Chance" הפכה ל-"Boys Will Be Boys". פרי קיבל את הזדמנותו הראשונה לפריצה כשהבמאי ויליאם ריצ'רט ראה אותו במסעדה והציע לו להיבחן לתפקיד בסרטו "לילה בחייו של ג'ימי רירדון". פרי קיבל את התפקיד בסרט, שצולם בשנת 1986 ויצא לאקרנים בשנת 1988. ב-1989, פרי הופיע בשלושה פרקים בסדרה "להתבגר ולהתגבר".

בין תפקידי האורח השונים שלו בטלוויזיה, פרי לוהק כשחקן קבוע בקומדיית המצבים "סינדי". ב-1991, הוא הופיע בסדרה "בוורלי הילס 90210". ב-1993 כיכב פרי בקומדיית המצבים "Home Free" של ABC. לאחר מכן הוא שיחק בפיילוט של קומדיית המצבים "LAX 2194".

הוא ניסה להשיג אודישן לפיילוט של הסדרה "Six of One" של מרתה קאופמן ודייוויד קריין, שלאחר מכן נקראה "חברים". שניהם עבדו איתו בסדרה "Dream On". עם זאת, בשל התחייבויות קודמות לפיילוט של "LAX 2194", לא שקלו בתחילה לזמן אותו למבחן הבד לסדרה. כאשר התאפשר לו להיבחן, הוא קיבל את התפקיד של צ'נדלר בינג.<ref name=":1"></ref>

"חברים" הפכה להצלחה בין-לאומית ושודרה במשך 10 עונות עד 2004. בגלל הפופולריות הגדולה של הסדרה, השחקנים קיבלו מיליון דולר לפרק עד 2002.<ref></ref> פרי קיבל מועמדות לפרס אמי לשחקן הראשי הטוב ביותר בסדרת קומדיה<ref></ref> לשנת 2002. פרי הופיע בסרטים כמו "נישואים חפוזים", "כמעט גיבורים", "צריך שלושה לטנגו", "ללכת על הכל", סרט ההמשך שלו "ללכת על הכול 2" ו"מיליונר מי שמוסר ראשון".<ref name=":1" />

פרי הופיע בסדרה "הבית הלבן" בתפקיד היועץ המשפטי של הבית הלבן ג'ו קווינסי. הוא קיבל שתי מועמדויות לפרס אמי לשחקן אורח בסדרת דרמה ב-2003 וב-2004. הוא הופיע גם כעורך הדין טוד מריק בסדרה "אלי מקביל".<ref name=":1" />

לאחר שהסדרה "חברים" הסתיימה, פרי ערך את עבודת הבימוי הראשונה שלו כאשר ביים פרק בסדרה "סקראבס". פרי גם שיחק בפרק ואביו שיחק את אביו בסדרה.<ref name=":1" />

ב-2006 הוא שיחק בתפקיד ראשי בסרט הדרמה "מורה לחיים" והיה מועמד עליו לפרסים רבים, בין היתר לפרס גלובוס הזהב ולפרס אמי. באותה שנה כיכב פרי באחד התפקידים הראשיים בסדרת הדרמה "סטודיו 60". הסדרה זכתה לביקורות חיוביות לרוב, אך בוטלה מאוחר יותר במהלך 2007 לאחר עונה אחת עקב אחוזי צפייה נמוכים מדי.<ref></ref> באותה שנה יצא הסרט "Numb" (חסר תחושה) שפרי שיחק בו בתפקיד הראשי. באותה שנה הוא הופיע בהצגה "סטיות מיניות בשיקגו" של דייוויד מאמט בלונדון.<ref></ref> ב-2008 שיחק פרי בסרט "הציפורים של אמריקה" לצד הילרי סוונק ובן פוסטר. ב-2009, הוא כיכב בסרט "שוב בן 17". שואוטיים ויתרה על פיילוט בשם "The End of Steve", קומדיה שחורה, אשר פרי כיכב בו, כתב אותו והפיק אותו עם פיטר טולן.

בשנת 2011 כיכב פרי בסדרה "מיסטר סאנשיין", אותה יצר עבור רשת ABC. הסדרה בוטלה לאחר תשעה פרקים.

בשנת 2012 החל שידורה של סדרת הדרמה הקומית "תתקדם" בכיכובו ברשת NBC. על אף ביקורות אוהדות, גם סדרה זו בוטלה לאחר עונה אחת. באותה שנה פרי התארח בסדרת הדרמה "האישה הטובה" של CBS. ב-2013 הוא הופיע שוב בסדרה.<ref></ref>

ב-2015 התארח בשני פרקים של הסדרה הקומית "טיפול אונליין" ברשת שואוטיים בכיכובה של ליסה קודרו. באותה שנה עלתה ברשת CBS קומדיית המצבים בכיכובו "הזוג המוזר". סדרה זו, אותה פרי גם פיתח ונמנה עם מפיקיה, היא עיבוד נוסף ומעודכן למחזה מאת ניל סיימון משנות ה-60 ומתיו שיחק בה בתפקיד הראשי, אוסקר. הסדרה בוטלה במאי 2017, לאחר שלוש עונות.

ב-2016, פרי שיחק בתפקיד הראשי בהפקה חדשה של המחזה שלו "The End of Longing" בלונדון ולאחר מכן ב-2017 בניו יורק. באותה שנה, פרי הופיע בסדרת ההמשך של "האישה הטובה", "הטובות לקרב", באותו התפקיד שבו שיחק ב"האישה הטובה".<ref></ref> הוא גם כיכב במיני-סדרה "The Kennedys: After Camelor" בתור טד קנדי.<ref></ref><ref></ref>

באוקטובר 2022, פרי פרסם ספר זיכרונות בשם "חברים, מאהבות והדבר הגדול הנורא". הוא הפך לרב מכר במצעדים של אמזון והניו יורק טיימס.<ref></ref><ref></ref> הספר תורגם ויצא לאור בעברית.

=== חיים אישיים ===
לפרי הייתה אזרחות כפולה, קנדית בשל מוצא אימו, ואמריקאית מלידה.

פרי יצא עם יסמין בלית' ב-1995. הוא יצא גם עם ג'וליה רוברטס מ-1995 עד 1996. הוא יצא עם ליזי קפלן מ-2006 עד 2012.<ref></ref><ref></ref><ref></ref>

פרי היה מעריץ של סדרת משחקי המחשב "Fallout". ב-2009, הוא נתן ב"המופע של אלן דג'נרס" עותק של "Fallout 3" לאלן דג'נרס. לאחר מכן, חברת Obsidian Entertainment ליהקה אותו במשחק הבא של הסדרה, "Fallout: New Vegas".<ref></ref>

באוגוסט 2018, דווח שפרי עבר ניתוח בבטן כדי לטפל בהתנקבות מעי.<ref></ref> בספטמבר 2018 הוא חשף בציוץ בטוויטר, כי לאחר הניתוח, הוא שהה במשך שלושה חודשים בבית החולים לצורך התאוששות.<ref></ref><ref></ref>

הוא התארס למולי הורביץ, מנהלת ספרותית, בנובמבר 2020. ביוני 2021, פרי הודיע שביטל את האירוסין.

הוא תיאר את הדעות הפוליטיות שלו כ"שמאלה מהמרכז".<ref></ref>

פרי התמכר לוויקודין אחרי תאונת אופנוע ים ב-1997, ובילה 28 ימים בתוכנית גמילה באותה השנה.<ref></ref> המשקל שלו התנדנד בצורה דרסטית לאורך השנים הבאות והגיע בשלב מסוים ל-66 ק"ג. הוא השיל 9.1 ק"ג ממשקלו ב-2000 בשל דלקת בלבלב ובפברואר בשנה שלאחר מכן, החל תהליך גמילה לאור התמכרותו לוויקודין, מתאדון, אמפטמינים ואלכוהול. במהלך צילומי הסרט "מיליונר מי שמוסר ראשון" סבל מכאבי בטן חריפים ואז, טס ללוס אנג'לס כדי להתאשפז בבית חולים. לפי הודעתו, עלויות תהליך הגמילה שלו מסמים ומאלכוהול הגיעו לסביבות תשעה מיליון דולר.<ref></ref> בהמשך חשף שבשל בעיות ההתמכרות שלו, הוא אינו זוכר שלוש שנים מתקופת צילומי "חברים", "מתישהו בין עונות שלוש ושש" לדבריו.<ref></ref>

ב-2011 שימש פרי כדובר של האגודה הלאומית למומחי בתי משפט לסמים, ובמסגרת זו הגיע לגבעת הקפיטול כדי לשכנע את חברי הקונגרס לתמוך במימון בתי משפט לסמים.<ref></ref> פרי קיבל את "פרס מגן ההתאוששות" במאי 2013 מהבית הלבן על פתיחת "בית פרי", מכון לגמילה באחוזה שלו לשעבר במאליבו, קליפורניה.<ref></ref><ref></ref> פרי מכר את הבית וסגר את מכון הגמילה ב-2015.<ref></ref>

ב-28 באוקטובר 2023, נמצא פרי מת בביתו בלוס אנג'לס. במקורות שונים פורסם שטביעה בעת ששהה בבריכת הג'קוזי היא הגורם למותו, בדו"ח נתיחה שלאחר המוות נקבע שסיבת המוות העיקרית היא השפעה של נטילת כמות גדולה של קטמין,<ref></ref> סם שהיה לפופולרי בארצות הברית כחלק מטיפולים בחרדה, דיכאון ותופעות נפשיות אחרות, אך גם נצרך ללא טיפול מסודר כסם לא חוקי. פרי קיבל טיפול המבוסס על קטמין, אך בדו"ח נקבע שמקור הסם שנמצא בגופו אינו הטיפול האחרון שעבר. בנוסף נקבע שגורמים נוספים שסייעו למוות הם טביעה, מחלת לב איסכמית ונטילת אופיואיד.
ב-15 באוגוסט 2024 הוגשו כתבי אישום נגד חמישה אנשים, בהם רופאים וסוחרי סמים, באשמת מעורבות במותו של מת'יו פרי.

== פילמוגרפיה ==
=== קולנוע ===
{| class="wikitable"
!שנה
!סרט
!תפקיד
!הערות
|-
|1988
|ג'ימי רירדון
|פרד רוברטס
|
|-
| rowspan="2" |1989
|תוריד ת'ידיים מהבת שלי
|טימותי
|
|-
|איש שמן וילד קטן
|מהנדס פצצות
|
|-
|1994
|Getting In
|רנדל בארנס
|
|-
|1997
|נישואים חפוזים
|אלכס ויטמן
|
|-
|1998
|כמעט גיבורים
|לסלי אדוארדס
|
|-
|1999
|צריך שלושה לטנגו
|אוסקר נובאק
|
|-
| rowspan="2" |2000
|ללכת על הכל
|ניקולס "אוז" אוסרנסקי
|
|-
|הילד
|מר ויויאן
|
|-
|2002
|מיליונר מי שמוסר ראשון
|ג'ו טיילר
|
|-
|2004
|ללכת על הכל 2
|ניקולס "אוז" אוסרנסקי
|
|-
|2007
|Numb
|הדסון מילבנק
|גם מפיק בפועל
|-
|2008
|הציפורים של אמריקה
|מורי
|
|-
|2009
|שוב בן 17
|מייק אודונל
|
|}

=== טלוויזיה ===
{| class="wikitable"
!שנה
!סדרה
!תפקיד
!הערות
|-
|1979
|240-Robert
|ארתור
|פרק: "Bank Job"
|-
|1985
|סמוך על צ'ארלס
|אד
|פרק: "The Wrong Guy"
|-
|1986
|Silver Spoons
|דייבי
|פרק: "Rick Moves Out"
|-
| rowspan="2" |1987
|המופע של טרייסי אולמן
|קרייג
|פרק: "#1.13"
|-
|Morning Maggie
|בראדלי מק'אליסטר
|סרט טלוויזיה של CBS
|-
|1988-1987
|Second Chance
|צ'אז ראסל
|תפקיד ראשי; 21 פרקים
|-
| rowspan="3" |1988
|Dance 'til Dawn
|רוג'ר
|סרט טלוויזיה של NBC
|-
|Just the Ten of Us
|אד
|פרק: "The Dinner Test"
|-
|הדרך לגן העדן
|דייוויד הסטינגס
|2 פרקים
|-
| rowspan="2" |1989
|קן ריק
|ביל
|פרק: "A Life in the Day"
|-
|להתבגר ולהתגבר
|סנדי
|3 פרקים
|-
| rowspan="3" |1990
|סידני
|בילי קלס
|תפקיד ראשי; 13 פרקים
|-
|מי הבוס?
|בנג'מין דוסון
|פרק: "Roomies"
|-
|Call Me Anna
|דזי ארנז ג'וניור
|סרט טלוויזיה של ABC
|-
|1991
|בוורלי הילס 90210
|רוג'ר אזריאן
|פרק: "April Is the Cruelest Month"
|-
| rowspan="2" |1992
|Dream On
|אלכס פארמר
|פרק: "To the Moon, Alex!"
|-
|Sibs
|צ'אס
|פרק: "What Makes Lily Run?"
|-
| rowspan="2" |1993
|Deadly Relations
|ג'ורג' ווסטרפילד
|סרט טלוויזיה של ABC
|-
|Home Free
|מאט ביילי
|תפקיד ראשי; 13 פרקים
|-
|1994
|Parallel Lives
|ווילי מוריסון
|סרט טלוויזיה של שואוטיים
|-
|2004-1994
|חברים
| rowspan="2" |צ'נדלר בינג
|תפקיד ראשי (10 עונות); 236 פרקים
|-
| rowspan="2" |1995
|קרוליין בעיר
|פרק: "Caroline and the Folks"
|-
|המופע של ג'ון לרוקט
|סטיבן
|פרק: "Rachel Redux"
|-
|2001
|משפחת סימפסון
|עצמו
|דיבוב; פרק: "Treehouse of Horror XII"
|-
|2002
|אלי מקביל
|טוד מריק
|2 פרקים
|-
|2003
|הבית הלבן
|ג'ו קווינסי
|3 פרקים
|-
|2004
|סקראבס
|מורי
|פרק: "My Unicorn"
גם ביים את הפרק
|-
|2006
|מורה לחיים
|רון קלארק
|סרט טלוויזיה של TNT
|-
|2007-2006
|סטודיו 60
|מאט אלבי
|תפקיד ראשי; 22 פרקים
|-
| rowspan="2" |2011
|Childrens Hospital
|עצמו
|פרק:"The Black Doctor"
|-
|מיסטר סאנשיין
|בן דונובן
|תפקיד ראשי; 13 פרקים
גם יוצר, תסריטאי ומפיק בפועל
|-
| rowspan="2" |2013-2012
|האישה הטובה
|מייק קרסטיבה
|4 פרקים
|-
|תתקדם
|ריאן קינג
|תפקיד ראשי; 22 פרקים
גם מפיק בפועל
|-
| rowspan="2" |2014
|קוגר טאון
|סאם ג'ונסטון
|פרק: "Like a Diamond"
|-
|Playhouse Presents
|"הכריזמטי"
|פרק: "The Dog Thrower"
|-
|2015
|טיפול אונליין
|טיילור בישופ
|2 פרקים
|-
|2017-2015
|הזוג המוזר
|אוסקר מדיסון
|תפקיד ראשי (3 עונות); 38 פרקים
גם יוצר, תסריטאי ומפיק בפועל
|-
| rowspan="2" |2017
|הטובות לקרב
|מייק קרסטיבה
|3 פרקים
|-
|The Kennedys: After Camelot
|טד קנדי
|מיני-סדרה
גם מפיק בפועל
|-
|2021
|חברים: האיחוד
|עצמו
|ספיישל של HBO Max
גם מפיק בפועל
|}

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה קנדים
קטגוריה:חברים
קטגוריה:מאליבו: אישים
קטגוריה:הרוגי טביעה
קטגוריה:אמריקאים שנולדו ב-1969
קטגוריה:קנדים שנולדו ב-1969
קטגוריה:אמריקאים שנפטרו ב-2023
קטגוריה:קנדים שנפטרו ב-2023